मिताली राज इंडियन वुमेन क्रिकेट टीम की कप्तान हैं, इस बार इंडियन वुमेन टीम पहली बार वर्ल्ड कप के फाइनल तक पहुंची थी। मिताली राज एक मेहनती स्पोर्ट्सपर्सन है, ये इस बार के वर्ल्ड कप में साबित हो चुका है कि किस तरह से उन्होंने अपने टीम को सपोर्ट किया और भारतीय महिला क्रिकेट में इतिहास दर्ज किया है। उनके लिए जीत और हार मायने नहीं रखती उनका मानना है कि महिला क्रिकेट टीम इस स्थान तक भी बहुत मेहनत से पहुंची है। मिताली ने अपने एक इंटरव्यू में बताया था कि उनकी टीम ने बहुत से बुरे और अच्छे दौर देखे हैं, इसलिए आज वो यहां तक पहुंच पाए हैं। इस बार जब केबीसी शुरू होने जा रहा है तो मिताली इस शो में अमिताभ बच्चन के साथ स्क्रीन शेयर करती हुई नजर आयेंगी। ऐसा शायद पहली बार होने जा रहा है जब मिताली किसी रियलिटी शो में पार्टिसिपेट करेंगी। अमिताभ बच्चन के साथ स्क्रीन पर रहना हर किसी का सपना होता है चाहे वो मिताली हो या कोई और कलाकार ये उनकी पोस्ट देखकर पता चलता है।